Sklep III DoR 92/2013
Datum: 2013-11-19T01:00:00.000+01:00
ecli: ECLI:SI:VSRS:2013:III.DOR.92.2013
opravilna_stevilka_ii_stopnje: VSL I Cpg 69/2012
sodisce: Vrhovno sodišče
oddelek: Gospodarski oddelek
podrocje: STANOVANJSKO PRAVO - CIVILNO PROCESNO PRAVO - STVARNO PRAVO
institut: cena - posli rednega upravljanja - dopuščena revizija

## Jedro

Dopuščena revizija glede vprašanja kdaj gre za posle rednega upravljanja.

## Izrek

Predlogu se ugodi in se revizija dopusti glede vprašanja: Ali vsakršna izvedba posla, ki ga potrdi več kot 50 % solastnikov, ustreza poslu rednega upravljanja ne glede na to, da je dela, ki v celoti ohranjajo dosedanjo funkcionalnost, možno izvesti tudi po bistveno nižji ceni?

## Obrazložitev

1. Sodišče prve stopnje je delno ohranilo v veljavi sklep o izvršbi, na podlagi katerega je tožena stranka dolžna tožeči stranki plačati 14.303,26 EUR z zakonskimi zamudnimi obrestmi, v preostanku (za 3.470,85 EUR) pa je sklep o izvršbi razveljavilo in tožbeni zahtevek zavrnilo. Sodišče druge stopnje je prvostopenjsko sodbo potrdilo.

2. Zoper odločitev sodišča druge stopnje tožena stranka vlaga predlog za dopustitev revizije. Revizijsko sodišče ugotavlja, da so izpolnjeni pogoji za dopustitev revizije iz prvega odstavka 367.a člena Zakona o pravdnem postopku glede pravnega vprašanja, opredeljenega v izreku sklepa. Revizijo je zato v tem obsegu dopustilo.

3. Glede preostalega postavljenega vprašanja pa pogoji za dopustitev revizije niso izpolnjeni, saj ne gre za pomembno pravno vprašanje.